સાત વર્ષ પહેલાં અંકુરભાઇ તેમના પરિવાર સાથે અમેરિકા રહેવા માટે જતા રહ્યા છે. ગઇ કાલે મોડી રાતે અંકુરભાઇના મકાનમાં તોડફોડનો અવાજ આવતાં વિશાલભાઇએ પોલીસ કંટ્રોલમાં ફોન કરીને ચોર ઘૂસ્યા હોવાની આશંકા વ્યક્ત કરી હતી. પોલીસ કંટ્રોલમાં ફોન આવતાંની સાથે જ ઇસનપુર પોલીસ સ્ટેશનના પોલીસ ઇન્સ્પેક્ટર ટીમ સાથે લેકવ્યૂ એપાર્ટમેન્ટમાં પહોંચી ગયા હતા. પોલીસ તેમજ સોસાયટીના રહીશોએ મકાનમાં જઇ જોતાં બે યુવકો ચોરી કરતાં રંગેહાથ ઝડપાઇ ગયા હતા. પોલીસે સુનીલ કિશન દંતાણી અને સુરેશ નારાયણ દંતાણી (બન્ને રહે. ઔડાનાં મકાન, ભઠ્ઠા ગામ, પાલડી)ની ધરપકડ કરી પૂછપરછ શરૂ કરી છે. બન્ને યુવકોએ મકાનનો દરવાજો તોડીને ત્રણ રૂમમાં છાનબીન કરીને સરસામાન વેરવિખેર કર્યો હતો અને તિજોરી તોડી નાખી હતી.